भारत में आम तौर पर मुसलमान हिंदुओं के इलाके में बसना नहीं चाहते, हिंदू मुसलमानों के इलाके में फ्लैट नहीं लेते। ये विजातीय-भय के ही रूप हैं। ‘भिन्न’ से भय और असुरक्षाबोध में उसी तरह वृद्धि हुई है जैसे लोभ में और भोग में। पाकिस्तान, बांग्लादेश, नेपाल, इराक और अन्य एशियाई देशों में सदियों से साथ-साथ रहती आई विविध जातियों में इधर अचानक विजातीय-भय बढ़ा है, जैसे कुछ लोग विजातीय सफायाकरण के बाद अब अपने लिए एक शुद्ध इलाका चाहते हों। जैसे कौवा कौवों और तोता तोते के साथ ही रहना चाहे।